als_Latn dik_Latn sag_Latn
Francë / Liga 1
Bastia – Bordeaux
Bastia habiti të gjithë duke marrë pikë në Nice fundjavën e shkuar, në një fushë mjaft të vështirë, aq më shumë që vetë Bastia jashtë fushe nuk shkëlqen. Tani skuadra korsikane pret Bordeaux dhe kërkon një fitore që i mungon prej kohësh. Bordeaux nuk humbet pret 7 ndeshjesh dhe është në rritje konstante, edhe pse sot do të vuajë, pasi nuk fiton prej 4 vitesh në Bastia, duke mos shënuar asnjë gol aty në 3 sezonet e fundit. Për sot Bastia është pa mbrojtësin e dëmtuar Squillaci (10/0) dhe sulmuesin Crivelli (11/5), i cili nuk lejohet të luajë kundër ish-klubit të tij. Për miqtë është i dëmtuar portieri Carrasso dhe është në dyshim mesfushori Toulalan (9/0).
Parashikimi: 1X
Guingamp – Nice
Guingamp vazhdon të tregojë forcë të jashtëzakonshme psikologjike, duke barazuar në fundin e takimeve në 3 ndeshjet e fundit dhe duke mos njohur humbje prej muajit shtator. Sot Guingamp pret Nice-n kryesuese dhe shpreson të marrë një tjetër rezultat pozitiv,ndaj një rivali nën presion, që u ndal edhe fundjavën e shkuar. Megjithatë, në 4 sezonet e fundit Nice ka fituar në Guingamp dhe ka humbur vetëm një herë në 16 ndeshjet e fundit jashtë fushe, ndaj i ka shanset ta ruajë kreun. Për sot Guingamp nuk ka mungesa të reja, ndërsa për miqtë janë të dëmtuar mbrojtësi Baysse (9/2) e sulmuesi Balotelli (6/6).
Parashikimi: FF2
Nancy – Metz
Nancy barazoi në Montpellier në ndeshjen e fundjavës së shkuar dhe në 6 ndeshjet e fundit ka humbur vetëm një herë, ndaj e pret me moral të lartë ndeshjen e sotme kundër Metz-it. Edhe miqtë marrë disa rezultate të mira në nëntor, ndaj është në pozita mjaft të mira në renditje dhe sot edhe një barazim e kënaq. Për ndeshjen e sotme Nancy nuk ka mungesa, ndërsa për miqtë është ende në dyshim sulmuesi kryesor Erdinç (12/6).
Parashikimi: 0-2 gola
Nantes – Lyon
Nantes barazoi ndaj Lille-s fundjavën e shkuar, në një atmosferë mjaft të tensionuar, sepse i janë kthyer kundër tifozët. Sot Nantes luan sërish në shtëpi dhe ka një ndeshje më të vështirë, sepse pret Lyon-in,që kërkon të reagojë pas humbjes shtëpiake ndaj PSG-së, sepse presidenti Aulas ka vendosur objektiv 31 pikët deri në fund të vitit, pra të paktën 9 pikë në 5 ndeshjet e mbetura. Në 19 përballjet e fundit direkte Nantes ka fituar vetëm 2 herë dhe në 3 përballjet e fundit Nantes nuk i ka shënuar Lyon-it. Për këtë takim Nantes është pa mesfushorët Rongier (10/0) dhe Thomasson (9/0), i pari i dëmtuar dhe i dyti i pezulluar, ndërsa Lyon është i plotë.
Parashikimi: 2
St.Étienne – Marseille
Saint-Etienne fitoi fundjavën e shkuar në Angers, duke u kthyer te fitorja që i mungonte prej më shumë se një muaji në kampionat. Tani Saint-Etienne hedh sërish sytë nga vendi i katërt në renditje dhe sot luan një ndeshje delikate kundër Marseille-s, që vazhdon të “lundrojë” në pjesën e poshtme të renditjes dhe fundjavën e shkuar u mund keqas në Monaco, duke konfirmuar se jashtë fushe vuan shumë, ndaj edhe sot do ta ketë të vështirë. Shpresa e vetmje e Marseille-s është që Saint-Etienne të vuajë sërish mungesat në sulm, sepse disa lojtarë janë me probleme fizike, ndërsa mbrojtësit Malcuit (11/0) e Lacroix (10/0) janë të pezulluar, ashtu si mbrojtësi mik Machach (9/0), ndërsa mungon edhe mbrojtësi i dëmtuar Bedimo (9/0).
Parashikimi: FF1
Toulouse – Montpellier
Toulouse u mund edhe fundjavën e shkuar në Rennes dhe tashmë fitorja mungon prej 5 ndeshjesh, ndaj renditja është përkeqësuar dukshëm. Sot Toulouse kërkon të reagojë, kur të presë Montpellier, që ka 3 pikë më pak në renditje, por nuk humbet prej 4 ndeshjesh. Megjithatë, Montpellier nuk di të fitojë jashtë fushe dhe nuk ka fituar asnjë nga 6 ndeshjet e fundit në Toulouse. Për sot Toulouse është pa mbrojtësin e rëndësishëm Jullien (14/2), i pezulluar, si dhe pa mesfushorin e dëmtuar Trejo (11/1), ndërsa për miqtë janë të dëmtuar mesfushori Sylla (7/0) dhe sulmuesi Ninga (9/5), si dhe është i pezulluar mesfushori Sessegnon (7/0).
Parashikimi: FF1
PSG – Angers
PSG fitoi edhe fundjavën e shkuar dhe ia doli mbanë në Lyon, ndaj një rivali me emër, duke treguar se mbetet ende skuadra më e fortë në Francë dhe kthimi në krye është vetëm çështje kohe. Sot PSG ka një ndeshje të lehtë në letër, sepse Angers-in, që ka pasur shumë luhatje këtë sezon dhe nuk është në pozita të mira në renditje, ndaj vështirë se bën shumë rezistencë sot. Për sot PSG është pa mbrojtësin Kurzaëa (6/2) dhe mesfushorin Rabiot (11/1), të dy të dëmtuar, ndërsa për miqtë është i pezulluar mbrojtësi Andreu (13/0) dhe mbetet i dëmtuar sulmuesi Ketkeophomphone (6/1).
Parashikimi: jo/gol
Angli / Kupa e Ligës
Arsenal – Southampton
Pas 3 barazimesh rresht, Arsenal-i fitoi fundjavën e shkuar në kampionat dhe tashmë kërkon të kapë gjysmëfinalet e Kupës së Ligës. Përballë është Southampton-i, që gjithashtu u kthye te fitorja pas 3 ndeshjesh dhe sot kërkon të befasojë, pasi nuk është shumë inferior ndaj Arsenal-it, sidomos nëse llogaritet që disa titullarë mund ta bëjnë pushim. Jashtë fushe Southampton nuk shkëlqen dhe shënon pak, por sot gjithçka mund të ndodhë, pasi duhen parë edhe formacionet.
Parashikimi: X2
Man United – West Ham
Manchester United përballet sërish me West Ham-in, vetëm pak ditë pas barazimit në kampionat. Fundjavën e shkuar United dominoi tërësisht, por nuk shënoi më shumë se një gol, ndaj një rivali që këtë sezon ka pasur shumë probleme. Për sot United është pa mesfushorët Pogba e Fellaini, të dy të pezulluar, ndërsa për miqtë mbeten jashtë sulmuesit e dëmtuar Diafra Sakho e Andy Carroll. Të dyja skuadrat do të bëjnë rotacion, ndaj parashikimi është i vështirë, por gjithsesi United ka një stol më cilësor.
Parashikimi: 1
Itali / Kupë
Palermo – Spezia
Palermo në krizë të thellë shpreson të gjejë një fitore morali sot kundër Spezia-s, në një sfidë pa shyumë rëndësi për të dyja palët. Palermo vjen nga një seri e gjatë negative dhe ndeshja e sotme duhet fituar për pak qetësi, përveçse për të shpëtuar stolin e trajnerit De Zerbi. Ndërkaq, Spezia po lufton për një vend në play-off në Serinë B dhe qartësisht kupën nuk e ka në planet e saj, edhe pse shorti nuk është i keq dhe në këtë tur kupa e Italisë ka gjithnjë surpriza.
Parashikimi: gol/gol
Atalanta – Pescara
Atalanta e mrekullive duhet të shkëputë paksa vëmendjen nga kampionati, për t’u ndeshur sot me Pescara-n në kupë. Është një ndeshje pa vlerë për miqtë, ndërsa Atalanta me entuziazmin që ka në qytet me të drejtë kërkon të vazhdojë rrugën, pasi kjo skuadër mund të shykojë larg edhe në kupë. Të dyja skuadrat do të bëjnë rotacion, por Pescara ka një stol modest dhe nuk ia del dot as sot.
Parashikimi: 1
Sampdoria – Cagliari
Sampdoria u ndal në Crotone fundjavën e shkuar, një barazim zhgënjyes, duke parë formën e skuadrës gjenoveze dhe diferencat me kundërshtarin. Sot Samp shpreson të kthehet te fitorja, kur të presë Cagliari-n në kupë. Miqtë fituan në fundjavë kundër Udinese-s dhe si gjithmonë luajtën mirë e shënuan me lehtësi, duke përfituar nga faktori fushë, por tashmë duhet të tregojnë se mund t’ia dalin edhe në transfertë dhe sot nuk do të jetë e lehtë.
Parashikimi: 1
ME SHUME PARASHIKIME I GJENI TE GAZETA “BASTI”
ind_Latn ltz_Latn als_Latn deu_Latn tur_Latn als_Latn fao_Latn ltz_Latn als_Latn nso_Latn ltz_Latn als_Latn als_Latn ltz_Latn als_Latn fao_Latn ltz_Latn als_Latn fao_Latn swh_Latn als_Latn min_Latn als_Latn swh_Latn als_Latn deu_Latn swh_Latn als_Latn als_Latn als_Latn ltz_Latn als_Latn zsm_Latn srd_Latn als_Latn als_Latn lmo_Latn als_Latn als_Latn als_Latn